7. 12. 88 De Europæiske Fællesskabers Tidende Nr. C 312/7 
Forslag til Rådets forordning (EØF) om regler for anvendelse af forordning (EØF) nr for 
så vidt angår foranstaltningen til udvikling og udnyttelse af skovene i landdistrikterne i Fælles­
skabet 
KOM(88) 255 endelig udg. 
(Forelagt af Kommissionen den 28. september 1988) 
(88/C 312/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I artikel 5, ellevte led, i forordning (EØF) nr om 
regler for anvendelse af forordning (EØF) nr. 2052/88, 
for så vidt angår EUGFL, Udviklingssektionen, er det 
fastsat, at Rådet vedtager særlige regler vedrørende 
foranstaltningen til udvikling og udnyttelse af skovene i 
de områder, som er berørt af mål 1 og 5b) i artikel 1 i 
forordning (EØF) nr. 2052/88; 
der bør planlægges en systematisk og bred medvirken fra 
hele skovbrugssektoren til landdistrikternes udvikling og 
navnlig til udviklingen af de distrikter, der er særlig 
berørt af reformen af den fælles landbrugspolitik, således 
at skovbruget fuldt ud kan bidrage til den fysiske plan­
lægning og være med til at skabe en bedre fremtid for 
landdistrikterne i Fællesskabet; 
på nuværende tidspunkt, hvor landbruget undergår en 
alvorlig krise, som navnlig indebærer en forringelse af 
visse jorder, der hidtil er blevet anvendt til landbrugspro­
duktionen, er skovene og de forskellige former for virk­
somhed i forbindelse hermed et alternativ i en række 
landdistrikter, hvor gennemgribende tilpasninger må 
finde sted; 
samtidig må skovenes bidrag til miljøforbedringen øges 
ved, at der udvikles sunde skovøkosystemer, der effektivt 
beskytter jordbundens frugtbarhed, dyre- og plantelivet 
samt vandforholdene generelt; 
i de af Fællesskabets områder, som er specielt følsomme 
med hensyn til erosion og oversvømmelser, især i sidst­
nævntes tilførselsområder opstrøms, bør skovene 
udbedres og udvikles under særlig hensyntagen til deres 
beskyttelsesfunktion, idet der herved stræbes mod at reducere hyppigheden og omfanget af de naturkata­
strofer, som er en trussel for miljøet og virker 
hæmmende på regionaludviklingen; 
skovbrugssektoren bør derfor bibringes en egen 
dynamik, således at den kan opfylde alle sine hovedfunk­
tioner — 
UDSTEDT FØLGENDE FORORDNING: 
Artikel 1 
Fællesskabets tilskud til den i artikel 5 i forordning 
(EØF) nr om regler for anvendelse af forordning 
(EØF) nr. 2052/88, for så vidt angår EUGFL, 
udviklingssektionen omhandlede fælles foranstaltning til 
udvikling og udnyttelse af skovene kan omfatte foran­
staltninger i forbindelse med: 
— oprettelse og forbedring af planteskoler 
— tilplantning af landbrugsarealer eller brakjord med 
skov, især hvor der er fare for erosion 
— udvidelse og udbedring af skovarealerne i områder, 
der er truet af erosion eller oversvømmelser, navnlig i 
sidstnævntes tilstrømningsområder opstrøms 
— genopretning af skove, der er ødelagt ved brand eller 
andre naturlige angreb eller katastrofer 
— forbedring af og vitalitetsfornyelse i skove, der er 
beskadiget af luftforurening 
— tilknyttede arbejder, herunder udrensning og første 
tyndingshugst, samt jordfordeling i skovområder 
— andre supplerende foranstaltninger, herunder foran­
staltninger til forebyggelse og bekæmpelse af skov­
brande, undtagen foranstaltninger, til hvilke der ydes 
støtte i henhold til Rådets forordning (EØF) nr. 
3529/86 om beskyttelse af skovene mod brande 
— forbedring og tilvejebringelse af skovinfrastrukturer, 
såsom skovveje, herunder forbindelsesveje mellem 
skovene og det offentlige vejnet 
Nr. C 312/8 De Europæiske Fællesskabers Tidende 7. 12. 88 
— igangsætningsstøtte, der skal bidrage til at dække 
driftsomkostningerne for skovbrugersammenslut-
ninger, der er oprettet for at hjælpe skovbrugerne 
med at forbedre de økonomiske betingelser for 
produktion, udnyttelse og salg af deres træ 
— foranstaltninger til bevidstgørelse om skovbruget og 
vedrørende informationsvirksomhed. 
Artikel 2 
Der indrømmes fortrinsstilling til operationelle skov­
brugsprogrammer vedrørende områder, 
— hvor miljøbevaringen og -beskyttelsen, såsom beva­
ring af jordbunden og vandsystemet, samt erosions-
bekæmpelsen spiller en vigtig rolle generelt og 
navnlig for landbruget 
— hvor fremme af skovbruget kan bidrage til at 
forbedre det pågældende områdes økonomi og til at 
udvikle jobskabende virksomhed, hvorved personer, 
som er beskæftiget i landbruget, får mulighed for 
ekstraerhverv eller indkomstalternativer 
— hvor skovens sociale og rekreative funktion er særlig 
vigtig, navnlig med henblik på at udvikle turisme og 
fritidsområder for lokalbefolkningen. 
Artikel 3 
1. De operationelle programmer skal foruden det i 
artikel 14 i forordning (EØF) nr om regler for 
anvendelse af Rådets forordning (EØF) nr. 2052/88 for 
så vidt angår samordning omhandlede indhold mindst 
omfatte følgende oplysninger og angivelser: 
— beskrivelse af de eksisterende skovbrugsforhold, 
navnlig hvad skovressourcerne angår, herunder en 
beskrivelse af de naturlige risici, som kan skade 
skovene, f. eks. stormfald, brand, tørke, sygdom og 
luftforurening, samt en angivelse af de arealer, der 
skal tilplantes, opdelt efter ejerforholdets art 
— bekrivelse af de mål, der skal nås, og angivelse af 
prioriteter — i givet fald en beskrivelse af påtænkte forhåndsforan-
staltninger, f. eks. indsamling af oplysninger og rele­
vante forberedelsesarbejder 
— de forskellige skovbrugsforanstaltninger, der skal 
træffes inden for rammerne af pågældende program 
— de betingelser, foranstaltningerne skal opfylde, 
navnlig: 
— træartsvalget (eller valg af træartsgrupper/krite­
rier som træarterne skal opfylde) 
— skovdyrkningssystemerne, planteafstanden og 
omdriftsalderen 
— de minimale og maksimale arealer, der kan 
tilplantes 
—- de lokale driftsplaner 
— de planlagte ledsageforanstaltninger, navnlig hvad 
angår tilskyndelse til oprettelse og drift af skovbrugs­
sammenslutninger og forstlige informationstjenester 
— de eksisterende eller planlagte markeder for de skov­
brugsprodukter, som de nye investeringer vil medføre 
— andre oplysninger, Kommissionen finder nødvendige 
for at kunne vurdere programmet. 
2. En eventuel anvendelse af de foranstaltninger, der 
er omhandlet i artikel 20 i forordning (EØF) nr. 797/85, 
i et landdistrikt, for hvilket der er fastlagt et operationelt 
skovbrugsprogram, skal integreres i programmet. I dette 
tilfælde kan de i sidste artikel fastsatte lofter tilpasses ved 
den i artikel 5, stk. 4, omhandlede beslutning. 
Artikel 5 
Kommissionen vedtager de nødvendige bestemmelser til 
anvendelse af denne forordning. 
Artikel 6 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.